Lockdown 2

Lockdown 2 ialah sebuah siri drama televisyen Malaysia 2022 dibintangi oleh Wan Maimunah, Janna Nick, Dini Schatzmann dan ramai lagi. Berdasarkan dari kisah benar pandemik COVID-19 di Malaysia, drama ini memulakan tayangan perdana di Astro Ria bermula 6 Jun 2022 menggantikan Scammer 2.

 Sinopsis 
Mengisahkan kehidupan empat buah keluarga dalam menghadapi impak COVID-19 sepanjang dalam  Perintah Kawalan Pergerakan  (PKP) dalam situasi yang berbeza. 

Cerita pertama mengisahkan Kak Sal yang terpaksa menghadapi cabaran berdepan dengan pandemik dengan perangai anak-anaknya yang sentiasa tidak mendengar kata serta dia terpaksa menjaga ibunya yang sudah tua. 

Kisah kedua drama ini berkisar tentang Fitrah dan Ramadhan, sebuah pasangan suami isteri yang bertugas sebagai ‘frontliner’ ketika COVID-19. Peningkatan kes COVID-19 dalam masyarakat Malaysia mengakibatkan kesemua hospital penuh dengan pesakit-pesakit yang djiangkiti, termasuklah ibu bapa Fitrah yang juga positif COVID-19. Fitrah yang sedang hamil tidak sedar yang dirinya telah dijangkiti virus berbahaya ini sehingga akhirnya meragut nyawanya.  

Kisah seterusnya berkisar tentang Radhi yang sangat pentingkan diri apabila dia mengelak daripada memberitahu orang sekelilingnya bahawa dia telah dijangkiti oleh virus ini dan masih pergi berniaga dan berjumpa ‘Reseller’. Kamarul pula yang berniaga di pasar malam tidak dapat berniaga oleh kerana PKP. Dia juga dijangkiti virus merbahaya ini daripada Radhi sehingga akhirnya membawa kepada kematian isterinya sendiri yang sedang sarat mengandung ketika dia berkuarantin di rumah walaupun dia sangat menjaga SOP kerana tidak mahu berjauhan daripada isterinya yang bakal melahirkan anak mereka dalam masa dua minggu.

 Pelakon 
Pelakon Utama 
 Janna Nick sebagai Lola
 Natasha Elyzza sebagai Lily
 Rozita Che Wan sebagai Kak Sal
 Shera Aiyob sebagai Fitrah
 Zahiril Adzim sebagai Ramadhan
 Amerul Affendi sebagai Kamarul
 Mimi Ernida sebagai Mariam
 Wan Maimunah sebagai Tok Ma
 Dini Schatzmann sebagai Kimie
 Zulaika Zary sebagai Akila
 Sabhi Saddi sebagai Hadi
 Rosdeen Suboh sebagai Radhi
 Ellie Suriati sebagai Lisa
 Nabila Razali sebagai Shasha
 Mak Wan sebagai Ibu Fitrah
 Uyaina Arshad sebagai Dila
 Elvina Mohamad sebagai Amira